rejauldu/bengali-wikipedia huggingface dataset:
মুখতার আলম শিকদার হচ্ছেন কাবা ঘরের গিলাফ প্রস্তুতকারক প্রতিষ্ঠানের প্রধান ক্যালিগ্রাফার। সৌদি সরকার শায়খ মোখতার আলম শিকদারকে বিশেষভাবে সন্মান প্রদান করে সে দেশের নাগরিকত্ব প্রদান করেছে। তিনি একজন কুরআনের হাফেজ ছিলেন।  জন্ম ও পারিবারিক জীবন	 শায়খ মুখতার আলম শিকদার ১৯৬২ সালে সৌদি আরবের পবিত্র মক্কা নগরীতে জন্মগ্রহণ করেন।  শায়খ মুখতার আলম শিকদার লোহাগাড়া উপজেলার আধুনগর ইউনিয়নের রশিদের ঘোনা কবির মোহাম্মদ শিকদার পাড়ার মফিজুর রহমান ও শিরিন আক্তারের পুত্র। উল্লেখ্য,শায়খ মুখতার আলম শিকদারের পিতা মফিজুর রহমান কাজের সুবাধে ১৯৫৯ সাল হতে সপরিবারে সৌদি আরবে বসবাস করে আসছিলেন। তিনি বিবাহিত ও চার কন্যা সন্তানের জনক। শিক্ষাজীবন right|thumb|200px|শায়খ মোখতার আলম শিকদারের তৈরি পবিত্র কাবা শরীফের কিস্ওয়াহ্ বা গিলাফমুখতার আলম ১৯৭৭ সালে পবিত্র কোরআন হিফজ সম্পন্ন করেন। মোখতার আলম ১৯৭৮ সালে গ্র্যান্ড মসজিদের ক্যালিগ্রাফি স্কুলে ভর্তি হন। সেখানে তিনি দুই বছর পড়াশোনা করেন।  ১৯৯২ সালে মক্কার বিখ্যাত উম্মুল কোরা বিশ্ববিদ্যালয় থেকে শিল্পকলা বিষয়ে স্নাতক ও ২০০১ সালে স্নাতকোত্তর সম্পন্ন করেন। বর্তমানে পিএইচডি গবেষণারত। ১৯৯৫ সাল থেকে তিনি একই বিশ্ববিদ্যালয়ে শিল্পকলা বিষয়ে শিক্ষকতা করেন । ৪০ বছর যাবত তিনি আরবী ক্যালিগ্রাফি পেশায় কাজ করছেন। এছাড়া তিনি একই বিশ্ববিদ্যালয়ের ডিপ্লোমা, স্নাতকোত্তর ও পিএইচডি ডিগ্রিধারীদের সার্টিফিকেটের ক্যালিগ্রাফার হিসেবেও কাজ করেছেন। কর্মজীবন	 মুখতার আলম ২০০২ সাল হতে মক্কার পবিত্র কাবা ঘরের গিলাফ (কিসওয়াহ্) প্রস্তুতকারক প্রতিষ্ঠানে প্রধান ক্যালিগ্রাফার হিসেবে কর্মরত আছেন। বিভিন্ন আন্তর্জাতিক প্রদর্শনী ও ফোরামে তাঁর প্রধান ক্যালিওগ্রাফিগুলো প্রদর্শিত হয়েছে। ক্যালিগ্রাফি দক্ষতা বিষয়ক প্রশিক্ষণে তিনি গুরুত্বপূর্ণ পাঠদান করেন। মক্কার দ্য ইনস্টিটিউট অব হলি মসকো তথা পবিত্র মসজিদুল হারাম পরিচালিত প্রতিষ্ঠানে ক্যালিগ্রাফি বিষয়ক তাঁর পাঠ শেখানো হচ্ছে। শায়খ মোখতার আলম শিকদার তাঁর পূর্বসূরী আবদুর রহিম বোখারীর স্থলাভিষিক্ত হয়েছেন। তিনি ১৯৯৬ সালে ৯০ বছর বয়সে মারা যান।    তথ্যসূত্র   বিষয়শ্রেণী:বাংলাদেশী চারুলিপিকর বিষয়শ্রেণী:সৌদি আরবীয় চারুলিপিকর বিষয়শ্রেণী:কুরআনের হাফেজ বিষয়শ্রেণী:চুনতি হাকিমিয়া কামিল মাদ্রাসার প্রাক্তন শিক্ষার্থী বিষয়শ্রেণী:উম্মুল কুরা বিশ্ববিদ্যালয়ের প্রাক্তন শিক্ষার্থী
সরদারপুর () ভারতের মধ্য প্রদেশ রাজ্যের ধর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সরদারপুর শহরের জনসংখ্যা হল ৬১২০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সরদারপুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ধার জেলার শহর ও নগর
মিস ইউনিভার্স ১৯৬৪, ১৩তম মিস ইউনিভার্স প্রতিযোগিতা, ১ আগস্ট ১৯৬৪ সালে মিয়ামি বিচ, ফ্লোরিডা, মার্কিন যুক্তরাষ্ট্রের মিয়ামি বিচ কনভেনশন হলে অনুষ্ঠিত হয়। গ্রিসের করিনা সোপেইকে বিজয়ীর মুকুট পরান বিদায়ী শিরোপাধারী, ব্রাজিলের ইয়েদা মারিয়া ভার্গাস। সোপেই গ্রীসের প্রথম এবং এখন পর্যন্ত একমাত্র মিস ইউনিভার্স।    তথ্যসূত্র   বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা
আশা বাগে (জন্ম: ২৮ জুলাই, ১৯৩৯) একজন মারাঠি লেখিকা যিনি ছোটগল্প এবং উপন্যাস লেখেন। তিনি ৭টি উপন্যাস, ১৩টি ছোটগল্পের সংগ্রহ এবং দুটি সাহিত্যিক কাজের সংগ্রহ প্রকাশ করেছেন। তিনি মধ্যবিত্ত মারাঠি নারীদের অভিজ্ঞতা এবং অনুভূতিগুলি নিয়ে লেখার জন্য পরিচিত।  তার উপন্যাস ভূমি, যা ২০০৪ সালের সুনামির প্রভাবে ভারতে ঘটে যাওয়া বিপর্যয়ের উপর ভিত্তি করে লেখা, তাকে ২০০৬ সালে মারাঠি সাহিত্যে সাহিত্য একাডেমি পুরস্কার এনে দিয়েছিল। তিনি কুসুমাগ্রজ প্রতিষ্ঠানের পক্ষ থেকে জনস্থান পুরস্কারও পেয়েছেন, যা মারাঠি সাহিত্যে তাদের অবদানের জন্য সাহিত্যিকদের দেওয়া হয়। ২০০৪ সালে তিনি বিদর্ভ সাহিত্য সংঘ কর্তৃক আয়োজিত প্রথম লেখিকা সম্মেলনের (মহিলা লেখিকা সম্মেলন) সভাপতিও নির্বাচিত হন।  প্রাথমিক জীবন এবং শিক্ষা আশা বাগে নগতপুরে বামন দেশপান্ডে এবং কুসুম দেশপান্ডের পরিবারে জন্মগ্রহণ করেন।  তিনি নাগপুরের মহাল এলাকায় নিউ ইংলিশ হাই স্কুলে পড়াশোনা করেন। পরবর্তীতে, তিনি নাগপুরের লেডি অমৃতবাই দাগা কলেজে মারাঠি এবং সঙ্গীত বিষয়ে মাস্টার্স ডিগ্রি অর্জন করেন।   নির্বাচিত রচনা   ছোটগল্পের বই   মারওয়া (১৯৮৪)  আত্তর (১৯৮৬)  পূজা (১৯৮৯)  চন্দন (১৯৯৩)  মান্ডব (১৯৯৩)  অনন্ত (১৯৯৪)  দর্পণ (১৯৯৭)  নিসাতলেলে (১৯৯৯)  রুতুভেগলে (১৯৯৯)  পানি (২০০৩)  পল্বাতেভরাল গাঁও (২০০৫)  প্রতিদ্বন্দ্বী (২০০৫)   উপন্যাস   মানসিনী (১৯৭৯)  জুম্বার (১৯৮৪)  উৎসব (১৯৯৪)  ত্রিদল (১৯৯৪)  ধর্মক্ষেত্রে-কুরুক্ষেত্রে (১৯৯৬)  সেতু (২০০০)  ভূমি (২০০৪)   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মারাঠি সাহিত্য অকাদেমি পুরস্কার প্রাপক বিষয়শ্রেণী:মারাঠি ঔপন্যাসিক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:নাগপুরের লেখক
আসুতিফি দক্ষিণ জেলা হল ঘানার আহাফো অঞ্চলের ছয়টি জেলার একটি জেলা। মূলত, এটি ১৯৮৮ থেকে তৎকালীন বৃহত্তর আসুতিফি জেলার অংশ ছিল। ২৮ জুন ২০১২ সালে জেলার দক্ষিণ অংশটি বিভক্ত করে আসুতিফি দক্ষিণ জেলা তৈরি করা হয়, এইভাবে অবশিষ্ট অংশের নাম পরিবর্তন করে আসুতিফি উত্তর জেলা রাখা হয়। জেলা শহরটি আহাফো অঞ্চলের পূর্ব অংশে অবস্থিত এবং এর রাজধানী শহরের নাম হেইডিয়াম।   তথ্যসূত্র   বিষয়শ্রেণী:আহাফো অঞ্চলের জেলা
কালার্স হচ্ছে ভারতভিত্তিক একটি হিন্দি ভাষার বিনোদনমূলক টেলিভিশন চ্যানেল। এই চ্যানেলটি ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮-এর অধীনস্থ একটি চ্যানেল। এই চ্যানেলটির উল্লেখযোগ্য অনুষ্ঠানগুলোর মধ্যে পরিবারিরক গল্পনির্ভর, হাস্যরসাত্মক, অতিপ্রাকৃত নাটক এবং রিয়্যালিটি অনুষ্ঠান রয়েছে।  ইতিহাস কালার্স একটি বিনোদনমূলক চ্যানেল হিসেবে ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮ কর্তৃক ২০০৮ সালের ২১শে জুলাই তারিখে সর্বপ্রথম চালু করা হয়েছিল। শুরু দিকে, এই চ্যানেল বন্ধন সাত জানমোঁ কা, জানে কেয়া বাত হুই, জয় শ্রী কৃষ্ণ, জীবন সাথি – হামসফর জিন্দেগী কে, মোহে রঙ দে, রাহে তেরা আশীর্বাদ, বালিকা বধু, ছোটে মিয়াঁ এবং উত্তরণের মতো ধারাবাহিক সম্প্রচার করেছে; যার মধ্যে বালিকা বধু ভারতীয় টেলিভিশন ধারাবাহিকের ইতিহাসে অন্যতম দীর্ঘ নাটকে পরিণত হয়েছে।  কালার্স এইচডি কালার্স এসডি চ্যানেল প্রচারের পাশাপাশি ২০১১ সালের ২৪শে অক্টোবর তারিখে ভায়াকম ১৮-এর অধীনে কালার্স এইচডি নামে আরেকটি চ্যানেলের উদ্বোধন করে। এই চ্যানেলটি হচ্ছে সম্পূর্ণ এইচডি; বাণিজ্যিকভাবে এই চ্যানেলটি বর্তমানে ১০৮০আই ফরম্যাটে পাওয়া যায়। অন্যদিকে, এর শব্দ বিন্যাস হচ্ছে ডলবি ডিজিটাল প্লাসের ৭.১। শুরুর দিকে, এই চ্যানেলটি ভারতের কয়েকটি ডিটিএইচ অপারেটরে যোগ করা হয়েছিল; যেমন: ডিশ টিভি, এয়ারটেল ডিজিটাল টিভি,airtel Digital TV HD Channels - Monthly Packages ভিডিওকন ডি২এইচhttp://www.videocond2h.com/WSC/packages.aspx . টাটা স্কাই। পরবর্তীতে, এই চ্যানেলটি আরও বেশ কয়েকটি ডিটিএইচ অপারেটরে যোগ করা হয়েছিল। এছাড়াও এই চ্যানেলটি হ্যাথঅ্যাওয়ে ডিজিটাল ক্যাবলের মাধ্যমে দেখতে পারা যায়।  বর্তমানে সম্প্রচারিত অনুষ্ঠানমালা   সময়  অনুষ্ঠান  বারসন্ধ্যা ৬:০০-৬:৩০ সসুরাল সিমার কা‌ ২ সোম-শনি  সন্ধ্যা ০৬:৩০-০৭:০০ সাবী কি সাবারি   সোম-শনি সন্ধ্যা ০৭:০০–০৭:৩০  উড়াড়িয়ান  সোম-শুক্র সন্ধ্যা ০৭:৩০–০৮:০০  পরিণীতি  সোম–শুক্র রাত ০৮:০০–০৮:৩০  স্বরাণ ঘার  সোম–শুক্র রাত ০৮:৩০–০৯:০০  শেরদিল শেরগিল  সোম–শুক্ররাত ০৯:০০-০৯:৩০ হরফুল মোহিনী সোম-শুক্র রাত ০৯:৩০–১০:০০  পিশাচীনি  সোম–শুক্র রাত ১০:০০–১০:৩০  স্পাই বাহু  সোম–শুক্র রাত ১০:৩০–১১:০০  নীমা ডেনজোমপা  সোম-শুক্রসন্ধ্যা ৭:০০-৮:০০নাগিন 6 ||শনি-রবি | রাত ০৮:০০–০৯:৩০ || ঝালাক দিখ লা ঝা || শনি–রবি |- | রাত ০৯:৩০–১১:০০ || খাতরে কো খিলাড়ি ১১''  শনি–রবি  তথ্যসূত্র   বহিঃসংযোগ             বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০৮-এ মহারাষ্ট্রে প্রতিষ্ঠিত বিষয়শ্রেণী:ভায়াকম ১৮ বিষয়শ্রেণী:হিন্দি ভাষার টেলিভিশন স্টেশন বিষয়শ্রেণী:নেটওয়ার্ক১৮ গ্রুপ
Usage   The talk pages of related talk pages are often redirected to one talk page to facilitate a centralized discussion. This template may be added at the top of the centralized discussion page to note the redirected talk pages.  Examples {{central|Talk:Main Page}}  {{central|আলাপ:Main Page|Talk:Foo}}  {{central|Talk:Main Page|Talk:Foo|Talk:Bar|Template talk:Central|Category talk:Wikipedia}}  {{central|text=all [[:Category:Speedy deletion templates|CSD template]] talk pages redirect here.}}  Long lists can be collapsed by using :  {{central|text=the talk pages for all help pages, categories, MediaWiki messages and templates related to cite errors redirect here. {{hidden|Centralized discussions| * [[Help talk:Cite errors/Cite croak]] * [[Help talk:Cite errors/Cite error empty references define]] * [[Help talk:Cite errors/Cite error group refs without references]] * [[Help talk:Cite errors/Cite error included ref]] * [[Help talk:Cite errors/Cite error key str invalid]] * [[Help talk:Cite errors/Cite error no link label group]] * [[Help talk:Cite errors/Cite error ref no input]] * [[Help talk:Cite errors/Cite error ref no key]] * [[Help talk:Cite errors/Cite error ref numeric key]] * [[Help talk:Cite errors/Cite error ref too many keys]] * [[Help talk:Cite errors/Cite error references group mismatch]] * [[Help talk:Cite errors/Cite error references invalid input]] * [[Help talk:Cite errors/Cite error references invalid parameters group]] * [[Help talk:Cite errors/Cite error references invalid parameters]] * [[Help talk:Cite errors/Cite error references missing group]] * [[Help talk:Cite errors/Cite error references missing key]] * [[Help talk:Cite errors/Cite error references no backlink label]] * [[Help talk:Cite errors/Cite error references no key]] * [[Help talk:Cite errors/Cite error references no text]] * [[Help talk:Cite errors/Cite error refs without references]] * [[Help talk:Cite errors/Cite error stack invalid input]] * [[Help talk:Cite errors/Cite error]] }}}}  See also
মোস্তফা রেজা খান কাদেরী (১৮৯২—১৯৮১) ছিলেন একজন ভারতীয় মুসলিম পণ্ডিত, লেখক এবং সমগ্র ভারতের মুসলিমদের প্রধান মুফতি।Usha Sanyal. Generational Changes in the Leadership of the Ahl-e Sunnat Movement in North India during the Twentieth Century . Modern Asian Studies (1998), Cambridge University Press. তিনি তার অনুসারীদের কাছে মুফতি-এ-আযম হিন্দ (হিন্দুস্থানের প্রধান মুফতি) হিসাবে পরিচিত ছিলেন। ইসলামের প্রতি তার সেবার জন্য তিনি সমগ্র মুসলিম বিশ্বে শ্রদ্ধেয় ছিলেন।  জীবন তিনি আরবি, উর্দু, ফারসি ভাষায় ইসলাম সম্পর্কিত বেশ কয়েকটি বই রচনা করেছিলেন এবং তার ফতোয়ার সংকলন ফতোয়া-ই-মোস্তফাভীয়া এ কয়েক হাজার ইসলামি সমস্যা নিয়ে রায় ঘোষণা করেন। হাজার হাজার ইসলামি পণ্ডিত তার আধ্যাত্মিক উত্তরসূরি হিসাবে গণ্য হয়েছিল। তিনি বেরেলিতে নিখিল ভারত জামাত রেজা-ই-মোস্তফার প্রধান নেতা ছিলেন, যা দেশভাগের পূর্বে ভারতে মুসলমানদের হিন্দু ধর্মে ধর্মান্তরিত করার শুদ্ধি আন্দোলনের বিরোধিতা করেছিল। ১৯৭৭ সালে ভারতে জরুরি অবস্থার সময় তিনি ভ্যাসেক্টমির বিরুদ্ধে ফতোয়া জারি করেছিলেন যা বাধ্যতামূলক করা হয়েছিল এবং মাত্র এক বছরে ৬২ লাখ ভারতীয় পুরুষকে নির্বীজন করা হয়েছিল। এই পরিস্থিতিতে মোস্তফা রেজা খান শ্রীমতী ইন্দিরা গান্ধীর ভারত সরকার প্রদত্ত এই আদেশের বিপক্ষে বিরোধিতা  করেছিলেন।Arun Shourie, The World of Fatwas or the Sharia in Action, pg. 135. ASA Publications, 1995.   কর্ম রেজা খান তার জীবদ্দশায় বেশ কয়েকটি বই লিখেছিলেন:   ফতোয়া-ই-মোস্তফাভিয়াহ (মোস্তফা রেজার রায়)  আলা হযরতের আল-মালফুজাত (আহমদ রেজা খানের বাণী)  সামান-ই-বখশীশ (বিশ্বনবী হযরত মুহাম্মদ (সাল্লাল্লাহু আলাইহি ওয়াসাল্লাম)'র সম্মানে ইসলামী কবিতার সংকলন)  তাকিয়া বাজী (ওয়াহাবিবাদের গোপন মুখ)  ওয়াকাত-উস-সিনান, আদখাল-উস-সিনান, কাহার ওয়াজিদ দিয়ান  তুরক-উল-হুদা ওয়াল ইরশাদ ইলা আহকাম আল আমারা ওয়াল জেহাদ  তাশিহ ইয়াকিন বার খতম-এ-নাইয়িন  তরদুশ শাইতান আন সাবি লুর রেহমান  (১৩৬৫ হিজরিতে হজযাত্রীদের উপর কর আরোপের জন্য সৌদি আরব সরকারের ফতোয়া খণ্ডন)  নো কাস্ট ইনফেরিয়র   শিষ্য তার শিষ্যগণ: মুহাম্মদ আলাভী আল-মালিকি সৈয়দ মুহাম্মদ আমিন   মুহাম্মদ মুজিব আশরাফ  মাহমুদ আহমদ রেজভী কাদেরী আশরাফী  মুফতি মুহাম্মদ আখতার রেজা খান আজহারী  কামারুজ্জামান আজমী  মুফতি মুহাম্মদ আফজল হোসাইন মুফতি মুহাম্মদ হোসাইন রেহান রেজা খান  তেহসিন রেজা খান  সৈয়দ নুর মুহাম্মদ মুফতি জিয়া উল মুস্তফা মুফতি গাজী আকবর আলী রেজভী  আব্দুল হাদি কাদেরী  আহমদ মুকাদ্দাম কাদেরী মাওলানা বদরুল কাদেরী মুফতি গোলাম সরওয়ার আল কাদেরী   নুর উল আউলিয়া মুফতি মাহমুদ আহমদ কাদেরী রাফাকাতী  আরশাদুল কাদেরী   মুহাম্মদ ইব্রাহিম রেজা আব্দুল হামিদ রেজভী  মুহাম্মদ গোফরান সিদ্দিকী মুহাম্মদ মুসলেহ উদ্দিন সিদ্দিকী সৈয়দ শাহ তুরাব উল হক  তথ্যসূত্র  গ্রন্থপঞ্জি      বহিঃসংযোগ  – মোস্তফা রেজা খান তার শিষ্যদেরকে দক্ষিণ আফ্রিকায় ইসলামের খেদমতে পাঠান  – মোস্তফা রেজা খান কাদেরী আহলে সুন্নাত আন্দোলনের নেতৃত্ব দেন নুরেমদিনা.নেট-এ মুফতি আজম-ই-মোস্তফা রেজা খান  তার স্মরণে বিভিন্ন প্রতিষ্ঠান আহলেসুন্নাত.নেট-এ  মোস্তফা রেজা কাদরী সম্পর্কে  বিষয়শ্রেণী:১৮৯২-এ জন্ম বিষয়শ্রেণী:১৮৯১-এ মৃত্যু বিষয়শ্রেণী:হানাফী ব্যক্তি বিষয়শ্রেণী:ইসলামের ভারতীয় পণ্ডিত বিষয়শ্রেণী:বেরলভী বিষয়শ্রেণী:বেরলভী ব্যক্তি বিষয়শ্রেণী:প্রধান মুফতি বিষয়শ্রেণী:আহমদ রেজা খানের পরিবার বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:ভারতের আলেম বিষয়শ্রেণী:বেরেলির ব্যক্তি বিষয়শ্রেণী:১৯৮১-এ মৃত্যু বিষয়শ্রেণী:ভারতের প্রধান মুফতি
ড্যানিয়েল রেমন্ড ম্যাসি (; ১০ অক্টোবর ১৯৩৩ - ২৫ মার্চ ১৯৯৮) ছিলেন একজন ইংরেজ অভিনেতা। তিনি ব্রিটিশ টিভি ধারাবাহিক রোডস টু ফ্রিডম-এ ড্যানিয়েল চরিত্রে অভিনয়ের জন্য সর্বাধিক পরিচিত। এছাড়া তিনি ১৯৬৮ সালের মার্কিন চলচ্চিত্র স্টার-এ তার ধর্মপিতা নোয়েল কাওয়ার্ড চরিত্রে অভিনয় করে খ্যাতি অর্জন করেন এবং এই কাজের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার পিতা রেমন্ড ম্যাসিও অস্কার মনোনীত অভিনেতা। তথ্যসূত্র  বহিঃসংযোগ         বিষয়শ্রেণী:১৯৩৩-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২০শ শতাব্দীর ইংরেজ সঙ্গীতশিল্পী বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ গায়ক বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:লন্ডনের অভিনেতা বিষয়শ্রেণী:লন্ডনে ক্যান্সারে মৃত্যু বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:ইংল্যান্ডে ক্যান্সারে মৃত্যু
লিলিপুট কিডসওয়্যার হল একটি ভারতীয় পোশাকের মার্কা বা ব্র্যান্ড যা শিশুদের জন্য বিশেষভাবে পোশাক তৈরি করে এবং এর সদর দফতর ভারতের নয়াদিল্লিতে অবস্থিত।     ইতিহাস  সঞ্জীব নারুলা ২০০৩ সালে লিলিপুট  প্রতিষ্ঠা করেন। বেইন ক্যাপিটাল পার্টনারস মে ২০১০ সালে লিলিপুট কিডসওয়্যারে $৬০ মিলিয়ন ডলার বিনিয়োগ করে।  লিলিপুটের আইপিওর ছাড়ার দুই সপ্তাহ পরে, বিনিয়োগ সংস্থাগুলিকে জানানোর হয়েছিল যে লিলিপুটের আয়ের পরিসংখ্যান স্ফীত হয়েছে৷  অডিটিং ফার্মের পরামর্শে লিলিপুট কিডসওয়্যারে বিনিয়োগের পরে বেইন ক্যাপিটাল পার্টনার্স অডিট ফার্ম আর্নস্ট অ্যান্ড ইয়ং গ্লোবাল লিমিটেডের বিরুদ্ধে মামলা করে। বেইন ক্যাপিটাল দাবি করে যে বিনিয়োগের পুরোটাই ক্ষতি হয়েছে।  লিলিপুট কিডসওয়্যারের সিইও জানায় যে বেইন ক্যাপিটাল ২০১৩ সালে কোম্পানি ছেড়েছে।    প্রতারণা বিতর্ক  ২০১৩ সালে, লিলিপুট কিডসওয়্যার ২২টি বাংলাদেশী পোশাক সরবরাহকারীর কাছ থেকে $৫,০০০,০০০ (৪০ কোটি টাকা) মূল্যের পোশাক কিনেছিল। কোনো অর্থ না পাওয়ার পর, বাংলাদেশ সরকারের মাধ্যমে বাংলাদেশের কেন্দ্রীয় ব্যাংক সমস্যাটি সমাধানের জন্য ভারত সরকারের সাথে যোগাযোগ করে। ভারতীয় বাণিজ্য মন্ত্রীর মধ্যস্থতার পর, লিলিপুট কিডসওয়্যার বাংলাদেশী সরবরাহকারীদের কোন অর্থ প্রদান করেনি। ফলস্বরূপ, সেই সরবরাহকারী সংস্থাগুলি দেউলিয়া হয়ে গিয়েছিল এবং তাদের কারখানাগুলি বন্ধ হয়ে যাওয়ার ফলে প্রচুর ক্ষতি হয়েছিল।    তথ্যসূত্র   বিষয়শ্রেণী:ভারতের পোশাক কোম্পানি বিষয়শ্রেণী:দিল্লি ভিত্তিক কোম্পানি বিষয়শ্রেণী:২০০৩-এ প্রতিষ্ঠিত ভারতীয় কোম্পানি বিষয়শ্রেণী:২০০৩-এ প্রতিষ্ঠিত পোশাক কোম্পানি বিষয়শ্রেণী:২০০৩-এ দিল্লিতে প্রতিষ্ঠিত
গুমাই বিল (স্থানীয়ভাবে গুঁয়ার বিল নামেও পরিচিত) বাংলাদেশের চট্টগ্রাম বিভাগের রাঙ্গুনিয়া উপজেলার একটি বৃহৎ জলাধার এবং ধান উৎপাদনের জন্য অন্যতম গুরুত্বপূর্ণ এলাকা। এটি দেশের দ্বিতীয় বৃহত্তম শস্যভাণ্ডার হিসেবে পরিচিত।   অবস্থান ও আয়তন  গুমাই বিলের আয়তন প্রায় ৩,০০০ হেক্টর এবং আবাদযোগ্য জমির পরিমাণ ২,৪০০ হেক্টর। এটি রাঙ্গুনিয়ার নিশ্চিন্তাপুর পাহাড়ের পাদদেশে চন্দ্রঘোনা, মরিয়মনগর, হোসনাবাদ, স্বনির্ভর রাঙ্গুনিয়া, লালানগর ইউনিয়ন এবং রাঙ্গুনিয়া পৌরসভার ৭, ৮ ও ৯ নম্বর ওয়ার্ডের বিস্তীর্ণ এলাকাজুড়ে অবস্থিত।  thumb|ফসল কাটার মৌসুমে গুমাই বিল।  কৃষি ও অর্থনৈতিক গুরুত্ব  গুমাই বিলকে চট্টগ্রামের শস্যভাণ্ডার বলা হয়। এখানে প্রতি বছর ব্যাপক পরিমাণে আমন ও ইরি ধান উৎপাদিত হয়। কৃষি সম্প্রসারণ অধিদপ্তরের হিসেবে, গুমাই বিলে গড়ে প্রায় ২,৬০০ হেক্টর জমিতে আমন ধানের চাষ হয় এবং ১৩,০০০ মেট্রিক টন ধান উৎপন্ন হয়, যা থেকে ৮,৪৫০ মেট্রিক টন চাল সংগ্রহ করা হয় স্থানীয়দের মতে, গুমাই বিলের এক মৌসুমের ধান দিয়ে সমগ্র বাংলাদেশের প্রায় আড়াই দিনের খাদ্য চাহিদা মেটানো সম্ভব  thumb|গুমাই বিল থেকে ধান কেটে বাড়ি ফিরছে কৃষক ।  ইতিহাস  গুমাই বিলে পাকিস্তান শাসনামলে ধান চাষ শুরু হয়, এবং স্বাধীনতার পর আধুনিক সেচ ব্যবস্থা স্থাপিত হয়। কর্ণফুলী নদী ও পার্শ্ববর্তী ঝর্ণা থেকে আসা পলিমাটি জমে এটি একটি উর্বর অঞ্চলে পরিণত হয়েছে।  thumb|সবুজে ঢাকা গুমাই বিল।  পরিবেশগত চ্যালেঞ্জ  সাম্প্রতিক বছরগুলোতে গুমাই বিল দখল ও স্থাপনা নির্মাণের হুমকির মুখে পড়েছে। রাঙ্গুনিয়ার বিভিন্ন এলাকায় বাড়ি, দোকানপাট ও অন্যান্য অবৈধ স্থাপনা নির্মাণের কারণে বিলের কৃষিজমি হ্রাস পাচ্ছে।  উপজেলা প্রশাসন বিল সংরক্ষণে বিভিন্ন সচেতনতা বৃদ্ধি সহ নানা পদক্ষেপ গ্রহণ করেছে বলে জানা যায় । উপজেলা নির্বাহী কর্মকর্তা ও সহকারী কমিশনার (ভূমি) অবৈধ স্থাপনা উচ্ছেদ অভিযান পরিচালনা করেছেন এবং 'গণবিজ্ঞপ্তি জারি করে' বিলের শ্রেণি পরিবর্তন রোধের প্রচেষ্টা চালাচ্ছেন।   thumb|পাখির চোখে গুমাই বিলা।  জলপ্রবাহ ও ভূপ্রকৃতি  গুমাই বিলের জল সরবরাহের প্রধান উৎস কর্ণফুলী নদী ও আশপাশের পাহাড়ি ঝর্ণা। বিলের প্রধান শাখাগুলো হলো:    বাইনালার ছড়া  সোনাইছড়ি  মুন্দরী  কুরমাই  ইছামতি  বারঘোনিয়া  ঘাগড়া হ্রদ খাল  গুট্টাকার খাল চিত্রশালা  আরও দেখুন   চলন বিল  কর্ণফুলী নদী  বাংলাদেশের জলাভূমি   তথ্যসূত্র   বিষয়শ্রেণী:বাংলাদেশের বিল বিষয়শ্রেণী:বাংলাদেশের জলাভূমি
তিলডাঙ্গা ইউনিয়ন বাংলাদেশের খুলনা জেলার  দাকোপ উপজেলার অন্তর্গত একটি ইউনিয়ন। অবস্থান ও আয়তন তিলডাঙ্গা ইউনিয়ন এর আয়তন একর। নদনদী  শিক্ষাপ্রতিষ্ঠান   বটবুনিয়া কলেজিয়েট মাধ্যমিক বিদ্যালয়  মোজাম নগর মাধ্যমিক বিদ্যালয় - ১৯৭৮ সালে স্থাপিত   তিলডাংগা ইউনিয়ন মাধ্যমিক বালিকা বিদ্যালয়   কামিনীবাসিয়া জি,এল, মাধ্যমিক বিদ্যালয় - ১৯৬৫ সালে স্থাপিত   তিলডাংগা নিম্ন মাধ্যমিক বিদ্যালয়  কাকড়াবুনিয়া সিরাজিয়া দাখিল মাদ্রাসা   প্রাথমিক বিদ্যালয়http://www.tildangaup.khulna.gov.bd/site/view/primary_school/সরকারী%20প্রাথমিক%20বিদ্যালয়   দক্ষিণ তিলডাংগা সরকারি প্রাথমিক বিদ্যালয়	১৯৫২	সালে স্থাপিত 	বটবুনিয়া জে,এন সরকারি প্রাথমিক বিদ্যালয়	১৯৮৭ সালে	স্থাপিত  উত্তর কামিনীবাসিয়া বীনা পানি সরকারী প্রথামিক বিদ্যালয়	১৯৮১	সালে স্থাপিত  আড়াখালী সরকারী প্রাথমিক বিদ্যালয়	১৯৮৮	সালে স্থাপিত 	বটবুনিয়া সরকারি প্রাথমিক বিদ্যালয়	১৯২১	সালে স্থাপিত 	সত্যপীর মধ্যপাড়া সরকারি প্রাথমিক বিদ্যালয়	১৯৯৫	সালে স্থাপিত 	কাকড়াবুনিয়া সরকারি প্রাথমিক বিদ্যালয়	১৯৫১	সালে স্থাপিত 	৪৭ নং কামিনীবাসিয়া হামিদা খাতুন সরকারি প্রাথমিক বিদ্যালয়	১৯৭২	সালে স্থাপিত 	কাকড়াবুনিয়া এস,এন সরকারি প্রাথমিক বিদ্যালয়	১৯৮৯	সালে স্থাপিত 	পশ্চিম কামিনীবাসিয়া রাধাগোবিন্দ সরকারি প্রাথমিক বিদ্যালয়	১৯৭৬	সালে স্থাপিত 	কামিনীবাসিয়া রাসখোলা সরকারি প্রাথমিক বিদ্যালয়	১৯৭২	সালে স্থাপিত 	দক্ষিণ কামিনীবাসিয়া দোলখোলা সরকারি প্রাথমিক বিদ্যালয়	১৯৭৫ সালে স্থাপিত  অন্যান্য  তথ্যসূত্র   বিষয়শ্রেণী:দাকোপ উপজেলার ইউনিয়ন বিষয়শ্রেণী:খুলনা বিভাগের জনবহুল স্থান
মার্চ ১৯৭০-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী    জন্ম   ০১ মার্চ ১৯৭০ (রবিবার)   বাংলাদেশী রাজনীতিবিদ এবং বাংলাদেশের ১ম পররাষ্ট্র প্রতিমন্ত্রী শাহরিয়ার আলমের জন্ম।  ১০ মার্চ ১৯৭০ (মঙ্গলবার)   ভারতীয় রাজনীতিবিদ এবং জম্মু ও কাশ্মীর রাজ্যের ৮ম মুখ্যমন্ত্রী ওমর আব্দুল্লাহর জন্ম।  ২৬ মার্চ ১৯৭০ (বৃহস্পতিবার)   একাডেমি পুরস্কার, গোল্ডেন গ্লোব পুরস্কার এবং ব্রিটিশ অ্যাকাডেমি চলচ্চিত্র পুরস্কার বিজয়ী আইরিশ বংশোদ্ভূত ব্রিটিশ নাট্যকার, পরিচালক, চিত্রনাট্যকার ও প্রযোজক মার্টিন মাকডনার জন্ম।   মৃত্যু   তথ্যসূত্র   বিষয়শ্রেণী:মার্চ বিষয়শ্রেণী:১৯৭০
thumb|একটি মিশ্র বাস্তবতা চাকুরি ছদ্মায়ক খেলার ভিডিওখণ্ড মিশ্র বাস্তবতা বলতে বাস্তব ভৌত বিশ্বের পরিবেশ ও পরিগণক-উৎপাদিত (কম্পিউটার নির্মিত) পরিবেশের একত্রীভবনকে বোঝায়। ভৌত ও অসদ বস্তুসমূহ মিশ্র বাস্তবতা পরিবেশে সহাবস্থান করতে পারে এবং বাস্তব সময়ে আন্তঃক্রিয়াশীল হতে পারে।  যে মিশ্র বাস্তবতাতে স্পর্শসংবেদী প্রযুক্তি ব্যবহার করা হয়, সেটিকে কখনও কখনও দৃশ্য-স্পর্শসংবেদী মিশ্র বাস্তবতা বলা হয়।  পদার্থবিজ্ঞানের প্রেক্ষাপটে "আন্তঃবাস্তবতা ব্যবস্থা" পরিভাষাটি দিয়ে একটি অসদ বাস্তবতা ব্যবস্থার সাথে সেটির বাস্তব-বিশ্বের প্রতিমূর্তির যুগ্মীকরণকে বোঝায়।J. van Kokswijk, Hum@n, Telecoms & Internet as Interface to Interreality  (Bergboek, The Netherlands, 2003). ২০০৭ সালে প্রকাশিত একটি গবেষণাপত্রে একটি আন্তঃবাস্তবতা ব্যবস্থার বর্ণনা দেওয়া হয়, যেটিতে একটি বাস্তব ভৌত দোলকের সাথে এমন একটি দোলক যুগ্মীকৃত করা হয়, যেটির অস্তিত্ব কেবল অসদ বাস্তবতায় বিদ্যমান।V. Gintautas, and A. W. Hubler, Experimental evidence for mixed reality states in an interreality system Phys. Rev. E 75, 057201 (2007).   তথ্যসূত্র  আরও দেখুন   সম্প্রসারিত বাস্তবতা  মিশ্র বাস্তবতা খেলা  বহুপন্থাভিত্তিক আন্তঃক্রিয়া  ছদ্মায়িত বাস্তবতা  পরিগণকের মধ্যস্থতায় বাস্তবতা   তথ্যসূত্র   আরও পড়ুন   Signer, Beat & Curtin, Timothy J. (2017). Tangible Holograms: Towards Mobile Physical Augmentation of Virtual Objects, Technical Report WISE Lab, WISE-2017-01, March 2017.  Fleischmann, Monika; Strauss, Wolfgang (eds.) (2001). Proceedings  of "CAST01//Living in Mixed Realities"  Intl. Conf. On Communication of Art, Science and Technology, Fraunhofer IMK 2001, 401. ISSN 1618-1379 (Print), ISSN 1618-1387 (Internet).  Interactive Multimedia Lab A research lab at the National University of Singapore focuses on Multi-modal Mixed Reality interfaces.   Mixed Reality Geographical Information System (MRGIS) Costanza, E., Kunz, A., and Fjeld, M. 2009. Mixed Reality: A Survey Costanza, E., Kunz, A., and Fjeld, M. 2009. Mixed Reality: A Survey. In Human Machine interaction: Research Results of the MMI Program, D. Lalanne and J. Kohlas (Eds.) LNCS 5440, pp. 47–68. H. Regenbrecht and C. Ott and M. Wagner and T. Lum and P. Kohler and W. Wilke and E. Mueller, An Augmented Virtuality Approach to 3D Videoconferencing, Proceedings of the 2nd IEEE and ACM International Symposium on Mixed and Augmented Reality, pp 290-291, 2003 Kristian Simsarian and Karl-Petter Akesson, Windows on the World: An example of Augmented Virtuality, Interface Sixth International Conference Montpellier, Man-machine interaction, pp 68-71, 1997 Mixed Reality Project: experimental applications on Mixed Reality (Augmented Reality, Augmented Virtuality) and Virtual Reality.  Mixed Reality Scale – Milgram and Kishino's (1994) Virtuality Continuum paraphrase with examples. IEICE Transactions on Information Systems, Vol E77-D, No.12 December 1994 - A taxonomy of mixed reality visual displays - Paul Milgram, Fumio Kishino    বহিঃসংযোগ   বিষয়শ্রেণী:মিশ্র বাস্তবতা বিষয়শ্রেণী:বহুপন্থাভিত্তিক আন্তঃক্রিয়া  বিষয়শ্রেণী:ধরন অনুযায়ী বাস্তবতা বিষয়শ্রেণী:ব্যবহারকারী আন্তঃক্রিয়াতল কৌশল বিষয়শ্রেণী:অসদ বাস্তবতা